{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":24,"n_cols":6,"rows_kept":24,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog pravilnika o dopunama Pravilnika o izdavanju Oodbrenja za obavljanje gospodarskog ribolova na moru pridnenom povlačnom mrežom - koćom"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARGITA BRALIĆ","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Koće su, zbog svojeg štetnog utjecaja na naš podmorski ekosustav, odavno trebale biti zabranjene. Iznimno je razočaravajuće što se uopće razmišlja o produljivanju njihovog uporabnog vijeka. Razumijem da se njihovom zabranom gube radna mjesta, no njihovom uporabom se gubi mnogo više i zato vas molim da smislite neku drugu vrstu naknade za one koje bi ova zabrana dodatno zakinula. More je važno za sve nas i trebamo brinuti o njemu.","Nije prihvaćen","Ne prihvaća se – vidi odgovor na komentar udruge Prijatelji životinja."]
[2,"VIKTOR MRŠIĆ","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Apsolutno se protivim iracionalnom i totalno bezobzirnom produženju roka za odobrenje ribarenja koćama. U nevjerici sam da je briga za očuvanje Jadranskog mora ove vlasti toliko površinska i lažna da je spremna bez jasnog razloga unedogled odobravati korištenje za morsko dno te bioraznolikost mora toliko dokazano devastirajuće metode ribolova. Ovo je pravi put ako želimo doprinijeti uništavanju još jednog prirodnog dobra ove zemlje.","Nije prihvaćen","Ne prihvaća se – vidi odgovor na komentar udruge Prijatelji životinja."]
[3,"Dan Margetić","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Bilo kakav ribolov, uključujući i kočarenje, trebao bi biti strogo zabranjen zbog okrutnosti prema ribama i ostalim morskim životinjama. U vrijeme kad je svakome u našem podneblju lako potpuno prijeći na vegansku ishranu, koja je k tome zdravija i jednako ukusna, ribolov je potpuno nepotrebna strahovita okrutnost prema životinjama.","Nije prihvaćen","Ne prihvaća se – vidi odgovor na komentar udruge Prijatelji životinja."]
[4,"ALKA KOLAR","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Koćarenje je apsolutna devastcija podmorja i najgori način ribarenja! Zato se slažem se s komentarima udruge Prijatelji životinja! U potpunosti se protivim tome da se rok za odobrenje ribarenja koćama produlji do 31. prosinca 2026. To bi značilo još dvije godine daljnje devastacije Jadrana kočarenjem, što je iznimno štetno i pogubno. Zalažem se za potpunu zabranu podvodnih buldožera koji razaraju morsko dno i ostavljaju iza sebe pustoš, tj. koća, kao i za to da se zabrani svako daljnje izdavanje odobrenja za obavljanje gospodarskog ribolova na moru koćama!","Nije prihvaćen","Ne prihvaća se – vidi odgovor na komentar udruge Prijatelji životinja."]
[5,"INES VUJNOVIĆ","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","U potpunosti se protivim tome da se rok za odobrenje ribarenja koćama produlji do 31. prosinca 2026. To bi značilo još dvije godine daljnje devastacije Jadrana kočarenjem, što je iznimno štetno i pogubno. Zalažem se za potpunu zabranu podvodnih buldožera koji razaraju morsko dno i ostavljaju iza sebe pustoš, tj. koća, kao i za to da se zabrani svako daljnje izdavanje odobrenja za obavljanje gospodarskog ribolova na moru koćama!","Nije prihvaćen","Ne prihvaća se – vidi odgovor na komentar udruge Prijatelji životinja."]
[6,"Ana Špac","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","O katastrofalnim učincima pridnenih koća se ne govori dovoljno, te javnost nije niti svjesna posljedica koje one imaju na morsko dno i vrste u njemu, ali i sam planet. Većina ljudi živi u zabludi kako je Jadransko more obilje bioraznolikosti, nezagađeno i očuvano, ali istina je nažalost daleko toga. Dok je u Sredozemlju u zadnjih 50 godina izgubljeno 41 % morskih sisavaca i 34 % ukupne količine ribe, od toga su najveći gubitci (više od 50 %) zabilježeni upravo u ˝lijepom plavom˝ Jadranu. Hrvatska je među deset zemalja svijeta čije flote ispuštaju najviše štetnih plinova. Unatoč tome svakodnevno mreže visine kao trokatnice i široke kao nogometno igralište zahvaćaju morsko dno i neselektivno hvataju i uništavaju sve pred sobom. U posljednjih 65 godina koćarice s pridnenim koćama odbacile su preko 400 milijuna tona životinja koje nisu bile namijenjene ulovu. Zar je stvarno potrebno da se ovo nastavi događati još dvije godine....","Nije prihvaćen","Ne prihvaća se – vidi odgovor na komentar udruge Prijatelji životinja."]
[7,"Julijana Brnabić","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Protivim se kočarenju u Jadranskom moru, trebalo bi ga zabraniti od 01.03.2024 godine.","Nije prihvaćen","Ne prihvaća se – vidi odgovor na komentar udruge Prijatelji životinja."]
[8,"MOJCA ŠIROLA","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Zaustavite kočarenje u Jadranskom moru! Morsko dno nam je uništeno, riblji fond drastično smanjen, sva flora i fauna se kočarenjem drastično uništava. Nema više vremena za čekanje da se nešto poduzme. I druge generacije koje slijede imaju pravo uživati u  našem lijepom Jadranskom moru, prepunom biljnog i životinjskog svijeta, a ne u moru-grobnici. NE produžujte rok za kočarenje. Jednom u životu razmislite o budućnosti, prirodi ,životinjama i njihovoj patnji,  našem zdravlju, a ne samo o profitu!","Nije prihvaćen","Ne prihvaća se – vidi odgovor na komentar udruge Prijatelji životinja."]
[9,"Bruno Bilandžija","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Pod hitno treba zabraniti kočarenje i uništavanje mora! Dopuštanje ovakvih i sličnih praksi je dovelo do istrebljenja više od 50% života u morima, a ako se ovako nastavi, procjene stručnjaka su da ćemo uskoro uništiti sve! Zar je pohlepa toliko zasljepljujuća da ne vidimo par koraka ispred sebe?!?\n\nPreko veze je moguće srediti dobru školu za svoju djecu, ali nije moguće srediti čist zrak, čist okoliš, čisto more. A bez toga nema života, nego samo bolest, tuga i jad. \n\nZemlja je naš dom. Dom svima nama. Ako mislite da događaji na drugom mjestu na planetu, ili na sasvim drugom kraju planeta nemaju veze s vama, razmislite opet. Razmisite kakav život ćete ostaviti svojoj djeci.","Nije prihvaćen","Ne prihvaća se – vidi odgovor na komentar udruge Prijatelji životinja."]
[10,"Tijana Jurković ","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Slažem se s komentarima udruge Prijatelji životinja! U potpunosti se protivim tome da se rok za odobrenje ribarenja koćama produlji do 31. prosinca 2026. To bi značilo još dvije godine daljnje devastacije Jadrana kočarenjem, što je iznimno štetno i pogubno. Zalažem se za potpunu zabranu podvodnih buldožera koji razaraju morsko dno i ostavljaju iza sebe pustoš, tj. koća, kao i za to da se zabrani svako daljnje izdavanje odobrenja za obavljanje gospodarskog ribolova na moru koćama!","Nije prihvaćen","Ne prihvaća se – vidi odgovor na komentar udruge Prijatelji životinja."]
[11,"ŠIME VALIDŽIĆ","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Neprihvatljivo je da se rok za odobrenje ribarenja koćama produlji do 31. prosinca 2026. To bi značilo još dvije godine daljnje devastacije Jadrana koćarenjem, što je iznimno štetno i pogubno. \n \nOporavak Jadrana nije moguć zakonskom regulacijom korištenja pridnenih povlačnih mreža, već jedino njihovom potpunom zabranom.\n \nOd 50-80% europskog kontinentalnog pojasa redovito je izloženo pridnenom koćarenju, uz veliko uzurpiranje mora poput Jadrana, Sjevernog mora ili zapadnog dijela Baltičkog mora, obično uz obalna područja. Jadransko more jedno je od najviše pogođenih; čak 80% dna uništeno je pridnenim koćarenjem.\n \nKoćarenje osiromašuje riblja naselja, odstranjuje morsku travu, devastira koraljne grebene i staništa morskih životinja nanoseći fizičku štetu morskom ekosustavu. Alge služe kao dom raznim životinjama, od jastoga do tuljana, i kao vitalna obrana od klimatskih promjena prikupljanjem i zadržavanjem ugljičnog dioksida te ojačavaju morske ekosustave. \n \nPosidonija je endem Sredozemnog mora. Livade posidonije vrlo sporo rastu i još sporije se obnavljaju, što ih čini posebno osjetljivima. Posebno ih ugrožava ribolov koćom, sidrenje, onečišćenje, gradnja, te postavljanje kaveza za uzgoj ribe iznad njih. Livade posidonije su pluća mora, jer obogaćuju more kisikom. Jedan četvorni metar livade posidonije proizvede dnevno do 14 litara kisika.\n \nMorski sisavci završavaju u mreži koće plivajući za hranom ili prilikom migracije, kao i morske ptice, kornjače, morski psi, hobotnice, školjke i ostale životinje. U Sredozemlju je u posljednjih 50 godina poubijano 41% morskih sisavaca i 34% ukupnih riba. Od toga je najveći pokolj zabilježeni u Jadranu s istrebljenjem od 50% ukupnih riba i drugih morskih životinja. \n \nSamo tijekom posljednjih 65 godina, koćarice su odbacile više od 400 milijuna tona morskih života, koji nisu bili namijenjeni ulovu. Iako zabranjena prema pravilima EU-a o ribolovu, uobičajena ribarska praksa bacanja neželjenog ulova natrag u more poput smeća, u mrtvom, umirućem ili teško ozlijeđenom stanju, čini golemu štetu ekosustavu. Godišnje se ukupno nenamjerno ulovi 38 milijuna tona morskih organizama. U posljednjih 50 godina, istrijebljeno je 90% velikih ribljih populacija, a procjenjuje se da ako nastavimo s ovom okrutnom praksom, do 2050. godine većina riba bit će izlovljena.\n \nPridneno koćarenje fizički mijenja zajednicu biljnih i životinjskih organizama koji žive na morskome dnu, uklanjanjem ili drobljenjem organizama koji ga stvaraju. Do danas nije primijećen oporavak ekosustava podmorskih planina koje su uništene pridnenim povlačnim mrežama.\n \nSvake godine, ljudi u morima svijeta poubijaju nekoliko tisuća milijarda riba. Koće neselektivno uništavaju i ulove sve što im se nađe na putu.\n \nRibe ne postoje samo da ih ljudi ubijaju i jedu nego njihov život ima smisao sam po sebi.\n \nTo što ribe ne vrište kad ih se ubija ne znači da ne pate. Stupanj boli kod riba identičan onome kod sisavaca i ptica. Novija istraživanja pokazuju da ribe mogu osjećati bol te osjetiti strah i druge složene emocije koje pridonose njihovoj sposobnosti da pate. Baš kao i mi, ribe vode složene intelektualne živote na razini onih koje vode sisavci. Ribe pjevaju u zoru i sumrak, baš kao i ptice. Gospodarski ribolov predstavlja okrutnost nad životinjama u gotovo nezamislivom opsegu. Životinje koje žive na morskom dnu ili se hrane u blizini morskog dna završavaju zapetljane u mreži koće te većina umire zbog nedostatka kisika, dok brzo povlačenje koća iz mora izaziva puknuće plivaćeg mjehura zbog velike promjene u tlaku uzrokujući ribama bolnu smrt.\n \nMnoge države diljem svijeta su potpuno ili djelomično zabranile koćarenje u svojim teritorijalnim morima, uključujući Australiju, Novi Zeland, Indoneziju, Sjedinjene Američke Države, Kanadu i Norvešku. Opća komisija za ribarstvo Mediterana (GFCM) zabranila je koćarenje na otprilike 1.631.000 kvadratnih kilometara mora velikih dubina. Europska unija je 2004. primijenila 'preventivni pristup' i zatvorila za koćarenje osjetljivo područje Darwin Mounds kod Škotske.\n \nTreba u potpunosti zabraniti koće koje razaraju morsko dno i ostavljaju iza sebe pustoš i treba zaustaviti svako daljnje izdavanje odobrenja za obavljanje gospodarskog ribolova na moru koćama.","Nije prihvaćen","Ne prihvaća se – vidi odgovor na komentar udruge Prijatelji životinja."]
[12,"Matko Boršić","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Slažem se s komentarima udruge Prijatelji životinja vezanim za produljenje roka do kada se smiju koristiti koće. Navedeno će doprinijeti daljnjoj devastaciji Jadrana i njegovog ekosustava te smatram da bi se koćarenje trebalo zabraniti s originalnim datumom - 1. ožujka 20224.","Nije prihvaćen","Ne prihvaća se – vidi odgovor na komentar udruge Prijatelji životinja."]
[13,"Blanka Brozović","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Slažem se s komentarima udruge Prijatelji životinja! U potpunosti se protivim tome da se rok za odobrenje ribarenja koćama produlji do 31. prosinca 2026. To bi značilo još dvije godine daljnje devastacije Jadrana kočarenjem, što je iznimno štetno i pogubno. Zalažem se za potpunu zabranu podvodnih buldožera koji razaraju morsko dno i ostavljaju iza sebe pustoš, tj. koća, kao i za to da se zabrani svako daljnje izdavanje odobrenja za obavljanje gospodarskog ribolova na moru koćama!","Nije prihvaćen","Ne prihvaća se – vidi odgovor na komentar udruge Prijatelji životinja."]
[14,"SAŠA KEBER","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Mislite malo na svijet u kojem živite, nemojte raditi genocid nad životinjama.","Nije prihvaćen","Ne prihvaća se – vidi odgovor na komentar udruge Prijatelji životinja."]
[15,"Barbara Vlahović","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Krajnje je vrijeme da se zabrani kočarenje u potpunosti i počne misliti na posljedice donošenja loših odluka poput produljenja dozvole za uništavanje okoliša. Razne posljedice dosadašnjeg utjecaja na okoliš su vidljive, potrebno je stalno raditi na osvješćivanju i unaprijeđivanje brige o okolišu. Postoje mnogobrojna istraživanja znanstvene zajednice i dokazi koji obrazlažu hitnost zabranjivanja ovakvih aktivnosti.","Nije prihvaćen","Ne prihvaća se – vidi odgovor na komentar udruge Prijatelji životinja."]
[16,"Ivana Barbir","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Zalažem se za potpunu zabranu korištenja  povlačnih mreža - koća. Koćarenje uništava morsko dno i brojne životinjske vrste, a hrvatske koćarice ubrajaju se u najveće zagađivače ugljikom u svijetu.","Nije prihvaćen","Ne prihvaća se – vidi odgovor na komentar udruge Prijatelji životinja."]
[17,"ELVIRA ANGYAL","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Slažem se s komentarima Prijatelja životinja. Bez daljenjeg zagađivanja mora, molim Vas!","Nije prihvaćen","Ne prihvaća se – vidi odgovor na komentar udruge Prijatelji životinja."]
[18,"Nikolina Topić","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Molimo bez zagađivanja mora, zar ne postoje bolji načini ophođenja? Rastužuje me u to povjerovati...Naprijed Prijatelji životinja!","Nije prihvaćen","Ne prihvaća se – vidi odgovor na komentar udruge Prijatelji životinja."]
[19,"LORENA HERCEG","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Slažem se s komentarima udruge Prijatelji životinja. U potpunosti je nepotrebno i izuzetno štetno da se rok za odobrenje ribarenja koćama produlji do 31. prosinca 2026. Zalažem se za potpunu zabranu koća koje razaraju morsko dno i ostavljaju iza sebe pustoš, kao i za to da se zabrani svako daljnje izdavanje odobrenja za obavljanje gospodarskog ribolova na moru koćama! Ponosni smo pred svijetom kako lijepo more imamo, a onda ga iskorištavamo preko svake granice i devastiramo ga gdje god stignemo.","Nije prihvaćen","Ne prihvaća se – vidi odgovor na komentar udruge Prijatelji životinja."]
[20,"VLATKA BALAŠ CERJAK","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM","Slažem se s komentarima udruge Prijatelji životinja! U potpunosti se protivim tome da se rok za odobrenje ribarenja koćama produlji do 31. prosinca 2026. To bi značilo još dvije godine daljnje devastacije Jadrana kočarenjem, što je iznimno štetno i pogubno. Zalažem se za potpunu zabranu podvodnih buldožera koji razaraju morsko dno i ostavljaju iza sebe pustoš, tj. koća, kao i za to da se zabrani svako daljnje izdavanje odobrenja za obavljanje gospodarskog ribolova na moru koćama!","Nije prihvaćen","Ne prihvaća se – vidi odgovor na komentar udruge Prijatelji životinja."]
[21,"Prijatelji životinja","PRAVILNIK O DOPUNAMA PRAVILNIKA O IZDAVANJU ODOBRENJA ZA OBAVLJANJE GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM",{"$cut":{"chars":21125,"head":"Udruga Prijatelji životinja nastavlja se, kao i ranije, zalagati za hitnu zabranu korištenja pridnenih povlačnih mreža – koća jer je njihova uporaba dovela do devastacije našega mora, uništenja staništa riba i potpunog poremećaja bioraznolikosti. \n\nRješenje nije periodičko produljivanje odobrenja za ribarenje koćama, kao što se i ovim Prijedlogom predlaže na razdoblje do 31. prosinca 2026. godine, što znači još dvije godine daljnje devastacije Jadrana kočarenjem. Naime, oporavak Jadrana nije moguć zakonskom regulacijom korištenja pridnenih povlačnih mreža, već jedino njihovom potpunom zabranom. Stalnim produljivanjem odobrenja za obavljanje gospodarskog ribolova na moru pridnenom povlačnom mrežom – koćom pridonosi se daljnjim destruktivnim učincima takve vrsta ribolova na morski ekosustav, klimatske promjene i planet. Predlažemo da se izmjenama Zakona o morskom ribarstvu i drugih relevantnih propisa potpuno zabrani ribolov pridnenim mrežama, a da se dotad zabrani svako daljnje izdavanje odobrenja za obavljanje gospodarskog ribolova na moru koćama.\n\nOceana, najveća međunarodna organizacija za zaštitu i očuvanje svjetskih oceana, navodi podatak da je u 2017. 59 % europskih zaštićenih područja bilo komercijalno koćareno, a 38 % bilo je predmet većeg intenziteta koćarenja nego izvan zaštićenih područja. Analiza Oceane pokazala je da je u 2020. godini provedeno više od 2,5 milijuna sati ribolova pridnenim koćarenjem u područjima namijenjenima zaštiti najvrjednijih i najugroženijih morskih vrsta i staništa u Europi. Organizacija smatra da bi Europska komisija, države članice EU-a i Ujedinjeno Kraljevstvo trebali zabraniti destruktivne ribolovne alate unutar zaštićenih područja. Navodi da je u slučaju visokorizičnih ribolovnih aktivnosti, kao što je ribolov pridnenim koćama, opća zabrana umjesto one na razini određenog područja učinkovitija i osigurat će dosljednost, kao i olakšati nadzor i provedbu. Iz organizacije su dodali da bi Europska komisija trebala svoj nadolazeći akcijski plan EU-a za očuvanje ribolovnih resursa i zaštitu morskih ekosustava usmjeriti na rješavanje štetnih učinaka ribolova pridnenim kočama na bioraznolikost morskoga dna i donijeti zabranu ribolova pridnenim koćama u svim zaštićenim područjima EU-a. \n\nVeć dugi niz godina i ribari i ribolovne organizacije apeliraju na zakonodavstvo da na temelju znanstvenih istraživanja i prakse korištenja pridnenih koća u Jadranu izglasa zabranu njihova korištenja. Zakonska regulativa vezana uz korištenje pridnenih koća ne daje rezultate jer mnogi ribari love u područjima i u vremenu u kojemu one nisu uopće dopuštene. Natura 2000 je najveća mreža zaštićenih područja na svijetu i predstavlja između 70 i 80 % morskih zaštićenih područja (MPAs) u državama članicama EU-a. Iskusni ribari ističu da u Jadranu više nema riba i da je u priobalnom području poremećena kompletna bioravnoteža. Kažu da „riblji fond” na nekim područjima i ne postoji te da na obali, ne računajući otoke, nema više od 500 metara netaknute obale. Više od 200 istraživača zatražilo je da se pridneno koćarenje trajno zabrani jer je više od 90 posto resursa Jadrana iscrpljeno, a vidljive su velike štete na cijelom ekosustavu. \n\nNavedene činjenice ukazuju da bi daljnje dopuštanje korištenja pridnenih koća moglo dovesti samo do još drastičnijega kršenja zakona i uništavanja našega podmorja. Na razarajuće djelovanje pridnenih koća na živi svijet u moru upozorio je glavni tajnik Ujedinjenih naroda koji je još 2006. izvijestio da je 95 % štete na morskom ekosustavu diljem svijeta prouzročeno upravo pridnenim koćama koje deru morsko dno. Od 50 do 80 % europskog kontinentalnog pojasa redovito je izloženo pridnenom koćarenju, uz veliko uzurpiranje mora poput Jadrana, Sjevernog mora ili zapadnog dijela Baltičkog mora, obično uz obalna područja. Jadransko more jedno je od najviše pogođenih; čak 80 % dna uništeno je pridnenim koćarenjem. Koćarenje morskoga dna trošak je za gospodarstvo, društvo i okoliš. Podaci EU-a sugeriraju da je od svih ribolovnih metoda pridneno koćarenje među najmanjima u usporedbi s brojem radnih"}},"Nije prihvaćen","Proces izdavanja odobrenja (autorizacija) za ribolov pridnenom povlačnom mrežom – koćom provodi se od 2014. godine. Do početka provedbe autorizacije, ukupno 649 plovila imalo je važeću povlasticu s upisanom pridnenom povlačnom mrežom koćom. Proces autorizacije provodi se kao učinkovita mjera kontrole kapaciteta ribolovne flote kojom se osigurava njegovo zamrzavanje (u ukupnom broju, kW i GT) u pojedinom tipu ribolova na određeno razdoblje. Ovo u praksi znači da plovilo na koje je izdana povlastica u koju je upisana pridnena povlačne mreža koća ne smije koristiti taj alat ukoliko uz povlasticu nije izdano i pripadajuće odobrenje (autorizacija). \nU prvom autorizacijskom ciklusu 2014. godine izdano je ukupno 495 odobrenja na razdoblje od tri godine. Na ovaj je način zamrznut kapacitet koćarske flote na razini one flote koja je bila aktivna tijekom razdoblja od pet godina prije autorizacije. Za drugi autorizacijski ciklus za razdoblje od 2017. do 2020. definirani su stroži kriteriji za izdavanje odobrenja u smislu ostvarenog broja ribolovnih dana u proteklom autorizacijskom periodu i na taj je način ukupni broj plovila s odobrenjem dodatno smanjen na 349. \nNa GFCM godišnjoj skupštini 2019. godine usvojen je Višegodišnji plan za održiv ribolov demerzalnih vrsta u Jadranskom moru (GFCM/43/2019/5). Ovim je Planom uveden niz mjera upravljanja koje se baziraju prije svega na upravljanju ribolovnim naporom, ali uključuju i zamrzavanje kapaciteta flote, minimalne referentne veličine za očuvanje gospodarski najvažnijih vrsta riba i drugih morskih organizama i zajedničke inspekcijske aktivnosti. Plan predviđa provedbu u dvije faze pri čemu je prva – prijelazna faza, trajala tijekom 2020. i 2021. godine kada je smanjenje ribolovnog napora po jadranskim državama, odnosno ugovornim stranama GFCM-a bilo unaprijed zadano dok je tijekom razdoblja od 2022. do 2026. predviđeno da se godišnje kvote napora određuju na temelju znanstvenog savjeta.  \nSlijedom donesenog Plana i propisanih ograničenja, autorizacijski ciklus za koćarsku flotu na nacionalnoj je razini proveden 2020. godine kada su postojeća odobrenja (autorizacije) produžena na dodatno razdoblje do 30. lipnja 2022. godine, a potom tijekom novog autorizacijskog ciklusa u 2022. godini, do 1. ožujka 2024. godine (trenutno 346 autoriziranih plovila). Time je u naredna dva ciklusa koćarska flota zadržana na istoj razini. S obzirom na to da se Republika Hrvatska s trenutno autoriziranom flotom i nadalje zadržava unutar granica maksimalno dozvoljenog ribolovnog napora, isti mehanizam „produljenja“ postojećih autorizacija se planira provesti i na temelju predloženog Pravilnika.   \nValja posebno istaknuti kako se dugi niz godina u Jadranu koćarski ribolov regulira kroz kompleksan sustav prostorno-vremenskih ograničenja ribolova kojim je obuhvaćeno 67% unutarnjeg i teritorijalnog mora Republike Hrvatske, pri čemu je čak 33% ukupne površine unutarnjeg i teritorijalnog mora obuhvaćeno mjerom trajne zabrane koćarenja. Na taj način štite se područja važna za mrijest i rast te druga osjetljiva područja, a o uspješnosti ovog režima upravljanja govori stabilnost ulova kroz dugogodišnje razdoblje te rezultati znanstvenog monitoringa koji već niz godina dosljedno ukazuju na bolje stanje resursa, posebno u unutarnjem i teritorijalnom moru. \nUspjeh režima upravljanja u Jabučkoj kotlini uspostavljenog kroz zajedničku inicijativu znanosti, sektora i administracije te uz podršku nevladinog sektora, tada jedinstvenog modela primijenjenog na Mediteranu, predstavlja izuzetan primjer dobre prakse koji je nadišao inicijalna očekivanja te su znanstveno potvrđeni znakovi oporavka gospodarski važnih stokova i čitavog ekosustava sveprisutni, kako u samom području Jabučke kotline tako i u okolnim područjima, odnosno u Jadranu u cjelini. Ovaj je model upravljanja u kontinuiranoj primjeni od 2017. godine i odnosi se na ukupno područje od 3.143 km2 koje se nalazi u hrvatskom IGP-u i talijanskom epikontitnentalnom pojasu. Središnja zona smještena u dijelu hrvatskog IGP-a ukupne površine 1.393 km2 predstavlja tzv. no-take zonu i u njoj je zabranjen ribolov svim pridenim alatima, a oko nje se nalaze dvije buffer zone u kojima je ribolov pridnenim alatima ograničen – jedna u hrvatskom IGP-u (Jabučki džep), a druga u talijanskom epikontitnentalnom pojasu. \nOpćenito, da smo na dobrom putu po pitanju stanja stokova pridnenih vrsta riba u Jadranskom moru, dokazuju i generalno pozitivni trendovi po pitanju biomase i novačenja gospodarski važnih stokova. Osim toga, također je evidentno da ukupna ribolovna smrtnost na razini Jadranskog mora također postojano pada što je isto posljedica provedbe mjera upravljanja.  \nIz svega navedenog razvidno je kako upravljanje koćarskim ribolovom počiva na dobrim temeljima te kako GFCM Višegodišnji plan upravljanja donesen za razdoblje od 2020. do 2026. godine predstavlja stabilan upravljački okvir s ambiciozno postavljenim ciljevima, na postojanom putu prema dugoročnoj održivosti. Smatramo stoga da postoje solidni temelji koji opravdavaju produljenje autorizacija za postojeću flotu do razdoblja isteka aktualnog višegodišnjeg upravljačkog okvira.\nOsim navedenog, valja istaknuti i kako je u tijeku provedba mjere trajne obustave ribolovnih aktivnosti iz Europskog fonda za pomorstvo, ribarstvo i akvakulturu koja je usmjerena, među ostalim, i na koćarsku flotu i rezultat koje će biti daljnje smanjenje kapaciteta flote u ovom obliku ribolova.\nRibolov pridnenom povlačnom mrežom koćom drugi je po važnosti segment ribolova u Republici Hrvatskoj pri čemu je oko 75% flote manje od 15 m. Koćarska flota obuhvaća nešto više od 5% aktivne ribarske flote RH, no preko 20% vrijednosti ukupnog iskrcaja. Dodamo li ovome i činjenicu da ovaj sektor osigurava oko 1000 radnih mjesta na samim ulovnim plovilima te da o njemu ovise obitelji izravno zaposlenih, mahom stanovnici obalnih, ruralnih i otočkih sredina, ali i sektor trgovine i servisnih usluga koji se naslanjaju na ovu djelatnost, socio – ekonomska komponenta nije zanemariva.\nRazumijemo poruku koja je poslana kroz proces e-savjetovanja te ona jasno i nedvosmisleno izražava mišljenje dijela javnosti o tome koje aktivnosti administracija treba provesti radi zaštite i očuvanja Jadrana. Ova poruka svakako predstavlja svojevrsni poticaj za daljnje unaprjeđenje upravljačkog okvira u ribarstvu, no važno je odgovorno sagledati problematiku sa svih relevantnih strana. \nRepublika Hrvatska je u potpunosti posvećena provedbi znanstvenih istraživanja, upotpunjavanju znanja i nadogradnji mjera upravljanja na temelju znanstvenog savjeta te će na ovaj način djelovati i ubuduće, s krajnjim ciljem postizanja dugoročno održivog ribarstva s ekološkog i socio-ekonomskog aspekta."]